Diari Oficial de la Generalitat Valenciana


Sumari del DOGV 4774, del 14-06-2004 (2004/6123)

RESOLUCIÓ de 4 de juny de 2004, de la direcció general de Personal Docent de la Conselleria de Cultura, Educació i Esport, per la qual es fixen les plantilles en les escoles d'art i superiors de disseny, a efectes d'adscripció i reubicació del professorat.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6123


Data del document
:   04-05-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * qualificació del personal
    * personal docent
    * personal
    * educació artística

RESOLUCIÓ de 4 de juny de 2004, de la direcció general de Personal Docent de la Conselleria de Cultura, Educació i Esport, per la qual es fixen les plantilles en les escoles d'art i superiors de disseny, a efectes d'adscripció i reubicació del professorat. [2004/E6123]
  
Amb fonament en el Reial Decret 2.112/1998, de 2 d'octubre, l'Orde d'1 de juliol de 2002, de la Conselleria de Cultura i Educació, modificada en determinats articles per l'Orde de 26 de juny de 2003, i per la correcció d'errades a esta última, publicada en el Diari Oficial de la Generalitat Valenciana, de 24 de juliol de 2003, pretén adequar els recursos docents a les exigències de l'ordenació acadèmica i de la planificació educativa i fixar els criteris de recol·locació del professorat que es veja afectat per circumstàncies que impliquen l'amortització o modificació del lloc de treball que estaven exercint.
  
El Reial Decret 1.284/2002, de 5 de desembre, establix les especialitats dels cossos de professors d'Arts Plàstiques i Disseny i mestres de taller d'Arts Plàstiques i Disseny, hi adscriu els professors dels esmentats cossos i determina els mòduls, assignatures i matèries que hauran d'impartir.
  
La disposició addicional segona de l'Orde d'1 de juliol de 2002, autoritza la Direcció General de Personal Docent a publicar les plantilles d'adscripció i reubicació. En virtut d'això, resolc:
  
Primer
  
En les escoles d'art i superiors de disseny es determina la plantilla de llocs de treball de cada centre per especialitats, a efecte que puguen ser ocupats per funcionaris de carrera amb destinació definitiva en el procés d'adscripció i reubicació, segons l'annex I.
  
Contra la present resolució, que esgota la via administrativa, els interessats podran interposar els recursos següents, sense perjuí de qualsevol altre que estimen procedent, en els terminis i davant els òrgans que s'indiquen a continuació:
  
Potestativament el recurs de reposició davant el director general de Personal Docent, en el termini d'un mes a comptar des de l'endemà de la publicació, de conformitat amb el que es preveu en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
O bé, directament el recurs contenciós administratiu, en el termini de dos mesos a comptar des de l'endemà de la publicació d'esta resolució, davant el Jutjat Contenciós Administratiu de València, d'acord amb el que preveu els articles 8.2, 14.2, 25.1 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 4 de juny de 2004.- El director general de Personal Docent: José Antonio Rovira Jover.